CELEX: 31982R3341
Language: el
Date: 1982-12-13 00:00:00
Title: Κανονισμός (EOK) αριθ. 3341/82 τού Συμβουλίου τής 13ης Δεκεμβρίου 1982 περί καθορισμού τών τιμών ενεργοποίησης τών επιτραπέζιων οίνων γιά τήν περίοδο από 16 Δεκεμβρίου 1982 έως 15 Δεκεμβρίου 1983

Avis juridique important

|

31982R3341

Κανονισμός (EOK) αριθ. 3341/82 τού Συμβουλίου τής 13ης Δεκεμβρίου 1982 περί καθορισμού τών τιμών ενεργοποίησης τών επιτραπέζιων οίνων γιά τήν περίοδο από 16 Δεκεμβρίου 1982 έως 15 Δεκεμβρίου 1983  

Επίσημη Εφημερίδα αριθ. L 353 της 15/12/1982 σ. 0002 - 0002

***** ΚΑΝΟΝΙΣΜΟΣ (ΕΟΚ) αριθ. 3341/82 ΤΟΥ ΣΥΜΒΟΥΛΙΟΥ  της 13ης Δεκεμβρίου 1982  περί καθορισμού των τιμών ενεργοποίησης των επιτραπέζιων οίνων για την περίοδο από 16 Δεκεμβρίου 1982 έως 15 Δεκεμβρίου 1983  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3082/82 (2), και ιδίως το άρθρο 3 παράγραφος 1,  την πρόταση της Επιτροπής,  Εκτιμώντας:  ότι πρέπει να καθορίζεται κατ' ετος τιμή ενεργοποίησης για κάθε τύπο οίνου για τον οποίο καθορίζεται τιμή προσανατολισμού, λαμβάνοντας υπόψη τα στοιχεία που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 337/79·  ότι η ποιότητα της συγκομιδής της περιόδου 1982/83 πρέπει γενικά να θεωρηθεί καλή·  ότι οι τιμές επιτραπέζιων οίνων των τύπων R I, R II και Α, Ι σημείωσαν άνοδο κατά τη διάρκεια της αμπελουργικής περιόδου και βρίσκονται τη στιγμή αυτή περίπου στο επίπεδο της τιμής ενεργοποίησης· ότι, αντίθετα, οι τιμές των επιτραπέζιων οίνων των τύπων Α ΙΙ και Α ΙΙΙ σημείωσαν, πρόσφατα, σημαντική πτώση και βρίσκονται τώρα σε επίπεδο κατώτερο από εκείνο της τιμής ενεργοποίησης· ότι, τέλος, οι τιμές επιτραπέζιων οίνων του τύπου R III ηταν πάντοτε αρκετά υψηλότερες από την τιμή ενεργοποίησης·  ότι, αν τα αποθέματα στην αρχή της αμπελουργικής περιόδου δεν είναι αρκετά σημαντικά, η συνολική διαθέσιμη ποσότητα είναι μεγαλύτερη από εκείνη μιας μέσης αμπελουργικής περιόδου λόγω της μεγάλης συγκομιδής του 1982·  ότι, για τον καθορισμό του επιπέδου των τιμών ενεργοποίησης, πρέπει να λαμβάνονται υπόψη τα προαναφερθέντα στοιχεία· ότι είναι σκόπιμο, κατά συνέπεια, να αυξηθούν οι τιμές ενεργοποίησης που έχουν καθοριστεί για την προηγούμενη περίοδο χωρίς η αύξηση αυτή να ενθαρρύνει την παραγωγή·  ότι οι τιμές προσανατολισμού έχουν καθοριστεί με τον κανονισμό (ΕΟΚ) αριθ. 1434/82 (3), για την περίοδο από τις 16 Δεκεμβρίου 1982 έως τις 15 Δεκεμβρίου 1983· ότι, σύμφωνα με το άρθρο 3 παράγραφος 3 του κανονισμού (ΕΟΚ) αριθ. 337/79, οι τιμές ενεργοποίησης καθορίζονται στο ίδιο στάδιο και ισχύουν κατά την ίδια περίοδο με τις τιμές προσανατολισμού· ότι οι τύποι επιτραπέζιων οίνων στους οποίους εφαρμόζονται οι τιμές αυτές έχουν καθοριστεί με τον κανονισμό (ΕΟΚ) αριθ. 340/79 (4),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο από 16 Δκεμβρίου 1982 μέχρι 15 Δεκεμβρίου 1983, οι τιμές ενεργοποίησης για τους επιτραπέζιους οίνους καθορίζονται ως εξής:  1.2 //   //   // Τύπος οίνου   // Τιμή ενεργοποίησης   //   //   // R I  // 3,02 ECU % vol/εκατόλιτρο  // R II  // 3,02 ECU % vol/εκατόλιτρο  // R III  // 47,24 ECU/εκατόλιτρο  // Α Ι  // 2,75 ECU % vol/εκατόλιτρο  // Α ΙΙ  // 61,73 ECU/ εκατόλιτρο  // Α ΙΙΙ  // 70,49 ECU/εκατόλιτρο  //   //  Άρθρο 2  Ο παρών κανονισμός αρχίζει να ισχύει στις 16 Δεκεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Δεκεμβρίου 1982.  Για το Συμβούλιο  Ο Πρόεδρος  N. A. KOFOED  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 326 της 23. 11. 1982, σ. 1.  (3) ΕΕ αριθ. L 162 της 12. 6. 1982, σ. 33.  (4) ΕΕ αριθ. L 54 της 5. 3. 1979, σ. 60.